
RAPORT 

asupra proiectului de Lege privind detalierea obiectivelor cuprinse 
în listele de investiţii ale Ministerului Apărării
1. În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege privind detalierea obiectivelor cuprinse în listele de investiţii ale Ministerului Apărării, trimis cu adresa nr. PL.X 147 din 19 martie 2007 şi înregistrat cu nr. 32/178 din 20.03.2007.
Consiliul Legislativ, cu nr. 1414/24.10.2006, a avizat favorabil acest proiect de lege.  
Comisia juridică, de disciplină şi imunităţi, cu nr.PL.X. - 147 din 28 martie 2007, a avizat favorabil proiectul de lege.

Proiectul de lege are ca obiect de reglementare exceptarea Ministerului Apărării de la prevederile art. 46 din Legea finanţelor publice în ceea ce priveşte detalierea în anexe la legea bugetară anuală a obiectivelor cuprinse în listele de investiţii. Astfel, conform actului normativ supus dezbaterii, obiectivele de investiţii în continuare şi obiectivele de investiţii noi se prevăd în poziţii globale.
2. Proiectul de lege fac parte din categoria legilor organice, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Apărării, doamna gl.bg. Maria Lupu, adjunctul Şefului Direcţei Financiar-Contabile şi domnul lt. col. Paul Nenciu, consilier juridic în cadrul Direcţiei Legislaţie şi Asistenţă Juridică iar din partea Serviciului Român de Informaţii, domnul gl. Donceanu, consilier al adjunctului şefului serviciului. 
4. La lucrări au fost prezenţi 18 deputaţi din cei 24 de membri ai Comisiei.

5. Proiectul de lege a fost adoptat de Senat în şedinţa din 12 martie 2007.

6. Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat,  Camera Deputaţilor este Cameră decizională.

În urma dezbaterilor, în şedinţa din 11 aprilie 2007, membrii Comisiei au hotărât, cu unanimitate de voturi, să propună plenului Camerei Deputaţilor adoptarea cu modificări a proiectului de Lege privind detalierea obiectivelor cuprinse în listele de investiţii ale Ministerului Apărării.
I. Amendamente  admise
	Nr.

crt.
	Text Senat
	Text propus de Comisie

(autorul amendamentului)
	Motivare

amendamente propuse

	0
	1
	2
	3

	1. 
	Titlul legii

Lege privind detalierea obiectivelor cuprinse în listele de investiţii ale Ministerului Apărării

	1. Titlul legii se modifică şi va avea următorul cuprins: 

„Lege privind detalierea obiectivelor cuprinse în listele de investiţii ale instituţiilor publice din sectorul de apărare naţională, ordine publică şi siguranţă naţională”
(Autor: Comisia )

	Pentru extinderea prevederilor legii şi asupra celorlalte instituţii din sectorul de securitate.

	2. 
	Art. 1. – Prin derogare de la prevederile art. 46 alin. (1) din Legea nr. 500/2002 privind finanţele publice, cu modificările ulterioare, în programul de investiţii publice ale Ministerului Apărării, obiectivele de investiţii în continuare şi obiectivele de investiţii noi se prevăd în poziţii globale. 
	2. Articolul 1 se modifică şi avea următorul cuprins:

„Art. 1. – Prin derogare de la prevederile art. 46 alin. (1) din Legea nr. 500/2002 privind finanţele publice, cu modificările ulterioare, în programul de investiţii publice ale instituţiilor publice din sectorul de apărare naţională, ordine publică şi siguranţă naţională, obiectivele de investiţii în continuare şi obiectivele de investiţii noi, a căror detaliere conţine informaţii clasificate potrivit legii,  se prevăd în poziţii globale.”
(Autor: Comisia )

	Aplicarea unitară a prevederilor referitoare la detalierea obiectivelor cuprinse în listele de investiţii ale insttutiţiilor publice din sectorul de securitate, anexe la legea bugetară anuală, cu respectarea regimului de protecţie al informaţiilor clasificate.

	3. 
	Art. 2. – Poziţiile globale ale obiectivelor de investiţii prevăzute la art. 1 se detaliază prin liste separate de către ordonatorul principal de credite.

	Nemodificat.
	


II. Amendament  respins
	Nr.

crt.
	Text iniţial 
	Amendamentul propus şi autorul acestuia
	Motivare
	Camera Decizională

	0
	1
	2
	3
	4

	4. 
	Art. 1. – Prin derogare de la prevederile art. 46 alin. (1) din Legea nr. 500/2002 privind finanţele publice, cu modificările ulterioare, în programul de investiţii publice ale Ministerului Apărării, obiectivele de investiţii în continuare şi obiectivele de investiţii noi se prevăd în poziţii globale.
	Art. 1. – Prin derogare de la prevederile art. 46 alin. (1) din Legea nr. 500/2002 privind finanţele publice, cu modificările ulterioare, în programul de investiţii publice ale instituţiilor publice din sectorul de apărare naţională, ordine publică şi siguranţă naţională, obiectivele de investiţii în continuare şi obiectivele de investiţii noi, a căror detaliere conţine informaţii clasificate potrivit legii,  se prevăd în poziţii globale.
Informaţiile clasificate cuprinse în detalierea obiectivelor de investiţii nu se publică. 
(Autor: dl.dep. Marcu Tudor)
	a) În cazul în care obiectivele de investiţii sunt declarate secrete în totalitatea lor, există posibilitattea sustragerii de la controlul utilizării fondurilor publice.
b) Prevederea nu este necesară întrucât aceasta se regăseşte în regimul general de protecţie a informaţiilor clasificate
	CD


Preşedinte, 

Costică Canacheu 
Consultant Cotoc Anca+Daria

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind detalierea obiectivelor cuprinse în listele de investiţii ale Ministerului Apărării, trimis cu adresa nr. PL.X 147 din 19 martie 2007 şi înregistrat cu nr. 32/178 din 20.03.2007.

În raport de obiectul şi conţinutul acestuia, proiectul de lege face parte din categoria legilor organice.
	Preşedinte, 

Costică Canacheu     

